open-index/open-wikipedia-markdown huggingface dataset:
Pedocentrizmi

**Pedocentrizmi** (greqisht: παῖς, παιδός - pais, paidos = fëmijë + latinisht: centrum = qendër) është një drejtim teorik në pedagogji i cili e vendos fëmijën në qendër të procesit arsimor dhe mësimdhënënies. Pedocentrizmi niset në mënyrë të njëanshme vetëm nga natyra e fëmijës, nën ndikimin pikëpamjeve natyraliste të J.-J. Rousseau, pastaj të pedagogut belg Ovide Decroly dhe sidomos nën ndikimin e psikologjizmit, sipas të cilave një fëmijë është "në vetvete" një rregullator i procesit arsimor. Për pedocentristët e fundit të shekullit XIX dhe fillimit të shekullit XX (Ernst Meuman, Eduard Klaparede, etj.) zhvillimi natyror dhe mësimet e evolucionit janë një pikënisje dhe qëllimi i çdo akti arsimor. Përkrahësit e pedocentrizmit konsiderojnë se në procesin arsimor është e nevojshme të merren parasysh nevojat, preferencat, interesat, dëshirat, idealet dhe impulset spontane të fëmijëve. Pedocentrizmi krahas  me njëanshmëritë ka pasur edhe efektet pozitive të tij, sepse punën dhe verpimtarinë arsimore e edukative e ka përqëndruar në aftësitë individuale të fëmijëve, e nuk është mbështetur vetëm në programet dhe tekstet burokratike në një shkollë të ngarkuar me verbalizëm dhe "dresurë". Në përhapjen dhe popullarizimin e pedocentrizmit veçanërisht ka ndikuar libri me titull *"Shekulli i fëmijës"* (1900) i autores suedeze Ellen Key. Në këtë vepër E. Key duke u nisur nga pikëpamjet individualiste dhe natyraliste, angazhohet për të drejtat maksimale të fëmijëve. Shikuar nga pikëpamja shkencore pedagogjike pedocentrizmi ka mohuar shumë ligjshmëri të procesit mësimor duke e reduktuar atë në një ngjarje spontane dhe të përshtatshme vetëm për fëmijët (një lloj i anarkizmit didaktik), por nga ana tjetër, gjithashtu edhe ka tërhequr vërejtjen në intelektualizmin e tepruar të shkollës herbartiane. Më vonë, disa përfaqësues të pedocentrizmit (si p.sh. John Dewey), i refuzuan disa pikëpamje pedocentriste si shumë të njëanshme.  

## Shih edhe 
* Pedagogjia
* Pedologjia (studimi i fëmijës)

## Referime
Édouard Claparède

**Édouard Claparède** (24 mars 1873 - 29 shtator 1940) ishte një neurolog, psikolog i fëmijëve, edukator dhe pedagog zviceran.   

## Veprat 
* ''L'association des idées* (1903) 
* *Psychologie de l'enfant et pédagogie expérimentale* (1909) 
* *L'éducation fonctionnelle* (1931) 
* *La genèse de l'hypothèse'' (1933) 

## Shiko gjithashtu 
* Pedagogjia funksionale
* Byroja Ndërkombëtare e Arsimit (IBE)

## Referime 
## Bibliografia 
*  
*  
* Short biography, bibliography, and links on digitized sources in the Virtual Laboratory of the Max Planck Institute for the History of Science
Eddy Prugh

**Edward "Eddy" Prugh** (lindi më 3 nëntor 1989) është futbollistë amerikanë i cili luan për klubin suedez Skellefteå FF në Division 1 Norra.

## Karriera
Prugh filloi karrierën në Universitetin Whitworth, para se të transferohet në Universitetin Oregon State dhe pastaj u transferua përsëri, tani në Universitetin Marshall.

Prugh përfaqësoi Spokane Spiders, Portland Timbers U23 dhe West Virginia Chaos në the USL League Two.

Pas një testimi, Prugh nënshkroi kontratë me klubin suedez Bodens BK në janar 2014, ku ai luajti 70 ndeshje dhe shënoi 26 gola. Ai u bë kapiten i klubit gjatë sezonit të tij të dytë.

Prugh nëshkroi me klubin amerikan Colorado Springs Switchbacks më 24 janar 2017 

## Referime
Brian Span

**Brian "Cobi" Span** (lindi më 23 shkurt 1992) është futbollistë amerikan i cili luan për klubin suedez Västerås SK.

## Karriera 
Span filloi të luaj për FC Westchester në moshën 12 vjeç. He stayed there for seven years dhe pastaj shkoi për të luajtur në kolegjin e Universitetit të Virxhinias, duke shënuar 12 gola dhe 8 asistime gjatë asaj kohe.

Gjatë verës së vitit 2011 ai u trajnua në klubet evropiane, përfshirë në klubin gjerman TSG 1899 Hoffenheim dhe suedez Örebro SK.

### Djurgårdens IF
Span bëri debutimin e tij më 20 maj 2012 në ndeshjen kundër BK Häcken duke zëvendësuar Ricardo Santos në minutën e 65-të. Tre ditë më vonë ai shënoi golin e parë profesional në ndeshjen kundër Helsingborgs IF. Kontrata e Span nuk u rinënshkrua në sezonin 2013.

### FC Dallas
Më 8 janar 2014, Span nënshkroi kontratë me Major League Soccer që u ndanë nëpërmjet një llotari me FC Dallas, Chicago Fire, San Jose Earthquakes, New England Revolution dhe Real Salt Lake. FC Dallas e fitoi Span nëpërmjet llotarisë më 9 janar.

Span u hoq nga Dallas më 5 shkurt 2015.

### Orlando City
Span u huazua tek klubi Orlando City më 2 prill 2014.

## Referime
De jure

**De jure** (gjithashtu i shkruar me de iure) është një thënie latine e cila nënkupton: "me ligj" dhe përdoret mbi të gjitha për çështje që kanë të bëjnë me ligjin, qeverinë ose teknikat (siç janë standardet), ndryshe nga thënia *de facto* e cila nënkupton: "në fakt".

Për shembull, quhet "standarde de jure", një standard i bërë zyrtar nga ISO ose organe të tjera.

## Shiko edhe 
* *De fakto*

## Referime
Charlotte Bühler

**Charlotte Bühler - Malachowski** (20 dhjetor 1893 - 3 shkurt 1974) ishte një psikologe gjermane e cila ka dhënë një kontribut të konsiderueshëm edhe në fushën e pedagogjisë humaniste.
## Veprat 
* *Das Märchen und die Phantasie des Kindes* ("The fairy tale and the imagination of the child"). Barth, Leipzig 1918.
* *Das Seelenleben des Jugendlichen : Versuch einer  Analyse und Theorie der psychischen Pubertät * (The inner life of the adolescent: An attempt at analysis and theory of mental puberty"). G. Fischer, Jena 1922.
* *Kindheit und Jugend : Genese des Bewußtseins* ("Childhood and adolescence: Origins of consciousness"). Hirzel, Leipzig 1928.
* *Der menschliche Lebenslauf als psychologisches Problem* ("The course of human life as a psychological problem"). Hirzel, Leipzig 1933.
* *Praktische Kinderpsychologie* ("Practical child psychology"). Lorenz, Vienna, Leipzig [1938].
* *Kind und Familie : Untersuchungen der Wechselbeziehungen des Kindes mit seiner Familie* ("Child and family: Studies on the interactions of the child with his family"). Fischer, Jena 1937.
* *Kleinkindertests : Entwicklungstests vom 1. bis 6. Lebensjahr* ("Infant testing: Developmental testing from 1 up to 6 years of age"). Barth, Munich 1952.
* *Psychologie im Leben unserer Zeit* ("Psychology in the life of our times") Droemer/Knaur, Munich, Zurich 1962.

## Literatura 
* Manfred Berger: *Bühler, Charlotte Berta.* In: Hugo Maier (Ed.): *Who is who der Sozialen Arbeit.* (Who's Who of Social Work) Freiburg/Breisgau 1998, pp.&nbsp;115–116.
* Manfred Berger: *Zum 100. Geburtstag von Charlotte Bühler.* (100th birthday of Charlotte Bühler) In: *Unsere Jugend* (Our Youth) 1993, pp.&nbsp;525–527.
* Charlotte Bühler: *Selbstdarstellung* (Self-portrait). In: Ludwig Pongratz et al. (Eds.): *Psychologie in Selbstdarstellungen* (Psychology in self-portraits). Vol 1. Huber, Bern etc. 1972, , pp.&nbsp;9–42.
* Gerald Bühring: *Charlotte Bühler oder Der Lebenslauf als psychologisches Problem* (Charlotte Bühler or the course of life as a psychological problem). Lang, Frankfurt et al. 2007,  (*Beiträge zur Geschichte der Psychologie* (Contributions to the history of Psychology) 23), (Biography).
* Barbara Reisel: *Bühler, Charlotte*. In: Gerhard Stumm et al.: *Personenlexikon der Psychotherapie* (Biographical encyclopedia of psychotherapy). Springer, Vienna etc. 2005, , pp.&nbsp;77–79.
Lekë Luli

**Lekë Luli** (Kastrat, 1908 - 16 korrik 1944) ka qenë frat françeskan, veprimtar i rezistencës shqiptare gjatë Luftës së Dytë Botërore si anëtar i Lëvizjes së Legalitetit. Ka qenë kleriku i parë i vrarë nga komunistët.

## Biografia 
U lind në Kastrat të Malësisë së Madhe, i pagëzuar Mark. Ndoqi dhe përfundoi studimet në Kolegjin Françeskan në Shkodër e Kolegjin e Shna Ndout në Romë. Qe docent në liceun *Illyricum* dhe për një kohë drejtues i Shoqërisë Antoniane.

Shtatë muaj pas pushtimit italian të Shqipërisë, u arratis si antifashist në Jugosllavi dhe dorëzoi në Legatën Angleze në Beograd një përkujtesë kundër fashizmit. Pas pushtimit të Jugosllavisë nga Gjermania e Italia, internohet në Itali në prill të 1941. Pasi u kthye, u angazhua në krah të forcave monarkiste të Bazit të Canës. U zgjodh sekretar i Legalitetit.

Më 26 korrik 1943 në takimin përgatitor para Mbledhjes së Mukjes, që u mbajt në shtëpinë e Ihsan Toptanit në Tapizë, ishte ndër vëzhguesit së bashku me të zotin e shtëpisë, Xhemal Herrin, Et'hem Haxhiademin, etj.

Mori pjesë me Bazin si përfaqësues i Legalitetit në një takim me Frontin dhjetorin e 1943, ku nuk u arrit ndonjë marrëveshje për vazhdimin e rezistencës së përbashkët.

U vra nga forcat e batalionit komunist "Perlat Rexhepi" në korrik të 1944.

## Referime
Humanizmi i Rilindjes

- Leonardo Da Vinci.]]
**Humanizmi i Rilindjes** është një lëvizje e studimit të shumanshëm të antikitetit klasik, fillimisht në Itali e pastaj edhe në vendet tjera evropiane, në shekujt XIV, XV dhe XVI. Termi Humanizëm është i kohës bashkëkohore me të cilin përcatohet ajo periudhë, ndërsa Humanizmi i Rilindjes ose Humanizmi dhe Renesansa është një retronim i përdorur për ta dalluar atë periudhë nga zhvillimet e mëvonshme humaniste.

Humanizmi dhe Renesansa ishte një lëvizje e reformimit intelektual, kulturor dhe arsimor në Evropën e periudhës së Mesjetës së vonë dhe periudhës së hershme moderne. Në këtë lëvizje ishin të angazhuar zyrtarë qytetarë dhe kishtarë, koleksionistë librash, mësimdhënës dhe shkrimtarë, të cilët në fund të shekullit XV filluan të quheshin "humanistë" - umanisti. Më konkretisht ajo u zhvillua gjatë shekullit XIV dhe fillimit të shekullit XV dhe ishte një përgjigje ndaj sfidës së arsimit universitar mesjetar skolastik, i cili pastaj u dominua nga filozofia dhe logjika aristoteliane. Skolasticizmi u përqendrua në përgatitjen e njerëzve për të qenë doktorë, avokatë ose teologë profesionistë dhe bëhej mbi bazën e disa teksteve të aprovuara të logjikës, filozofisë natyrore, mjekësisë, ligjit dhe teologjisë. Qendrat më të rëndësishme të humanizmit ishin Firenca, Napoli, Roma, Venediku (Venecia), Mantova, Ferrara dhe Urbino. Historiani gjerman i shekullit XIX, Georg Voigt (1827-1891) e identifikoi Francesco Petrarkën si humanistin e parë të Rilindjes. Paul Johnson pajtohet se Petrarku ishte i pari që thoshte se "shekujt midis rënies së Romës dhe të tashmes ishin epokë e errësirës". Sipas Petrarkut, ajo që nevojitej për të korrigjuar këtë situatë ishte studimi dhe imitimi i kujdesshëm i autorëve të mëdhenj klasikë. Për Petrarkën dhe Boccaccion, mjeshtri më i madh ishte Ciceroni, proza e të cilit u bë model i prozës së latinishtës së mësuar dhe të gjuhës italiane.

Humanizmi i Rilindjes ishte gjithashtu një reagim kundër qasjes utilitariste dhe pedantërisë së ngushtë që shoqërohej me të. Ata kërkonin të krijonin një qytetari (shpesh duke përfshirë edhe gratë) të aftë për të folur dhe shkruar me elokuencë dhe qartësi dhe në këtë mënyrë të aftë për t'u angazhuar jetën qytetare të komuniteteve të tyre dhe për t'i bindur të tjerët në veprime të virtytshme dhe të kujdesshme. Kjo duhej të realizohej përmes studimit të shkencave humanitare (studia humanitatis): gramatika, retorika, historia, poezia dhe filozofia morale. Si një program për ringjalljen e trashëgimisë kulturore - sidomos asaj letrare - dhe filozofisë morale të antikitetit klasik, humanizmi ishte një mënyrë kulturore gjithpërfshirëse dhe jo program i disa gjenive të izoluar si François Rabelais ose Erasmo Roterdami, siç cilësohet ndonjëherë.

## Shih edhe 
* Rilindja
* Humanizmi
* Skolastika
* Njeriu Vitruvian

## Linqe të jashtme 
* Humanism 1: An Outline by Albert Rabil, Jr.
* "Rome Reborn: The Vatican Library & Renaissance Culture: Humanism". The Library of Congress. 2002-07-01
* Paganism in the Renaissance, BBC Radio 4 discussion with Tom Healy, Charles Hope & Evelyn Welch (*In Our Time*, June 16, 2005)

## Referime
Fuqitë e Boshtit

parapamje|Itali-Gjermani-Japoni
**Fuqitë e Boshtit** (gjermanisht: *Achsenmächte*, italisht: ''Potenze dell'Asse*, japonisht: 枢軸 国 Sūjikukoku), gjithashtu të njohura si "**Boshti Roma-Berlin-Tokio**" (gjithashtu me nofkën me emrin italian "**Roberto**" nga inicialet e: "ROma", "BERlin" dhe" TOkio"), ishin kombet që luftuan në Luftën e Dytë Botërore kundër Aleatëve. Fuqitë e Boshtit ranë dakord për kundërshtimin e tyre ndaj Aleatëve, por nuk e koordinuan plotësisht veprimtarinë e tyre.

Boshti u rrit nga përpjekjet diplomatike të Gjermanisë, Italisë dhe Japonisë për të siguruar interesat e tyre specifike ekspansioniste në mesin e viteve 1930. Hapi i parë ishte traktati i nënshkruar nga Gjermania dhe Italia në tetor 1936. Benito Mussolini deklaroi më 1 nëntor se të gjitha vendet e tjera evropiane nga ajo kohë do të rrotulloheshin në boshtin Romë-Berlin, duke krijuar kështu termin "Boshti" (në italisht: *Asse''). Hapi i dytë pothuajse i njëkohshëm ishte nënshkrimi i nëntorit 1936 i Paktit Anti-Comintern, një traktat antikomunistik midis Gjermanisë dhe Japonisë. Italia u bashkua me Paktin në vitin 1937. "Boshti i Romës dhe Berlinit" u bë një aleancë ushtarake në vitin 1939 nën të ashtuquajturën "Pakti i Çelikut", me Paktin Trepalësh të vitit 1940 që çoi në integrimin e qëllimeve ushtarake të Gjermanisë, Italisë dhe Japonisë.

Në zenitin e saj gjatë Luftës së Dytë Botërore, Boshti kryesonte territoret që zinin pjesë të mëdha të Evropës, Afrikës veriore dhe Azisë Lindore. Nuk pati takime të nivelit të lartë në tre drejtime dhe bashkëpunimi dhe koordinimi ishte minimal, me pak më shumë midis Gjermanisë dhe Italisë. Lufta përfundoi në vitin 1945 me humbjen e fuqive të Boshtit dhe shpërbërjen e aleancës së tyre. Ashtu si në rastin e Aleatëve, anëtarësimi në Bosht ishte i lëngshëm, me disa vende që kalonin anët ose ndryshonin shkallën e përfshirjes ushtarake gjatë rrjedhës së luftës.

## Referime
UEFA Kupa Intertoto

**UEFA Kupa Intertoto** (anglisht: *UEFA Intertoto Cup*, shkurt *UI Cup*) e quajtur më parë **Kupa Ndërkombëtare e Futbollit** (*International Football Cup*), ishte një turnament veror futbolli për klubet evropiane që nuk ishin kualifikuar në dy kompedicionet më të rëndësishme të UEFA-s, Ligën e Kampioneve dhe Ligën e Evropës, dhe deri në vitin 1999, në Kupën e Fituesve të Kupës. Kompeticioni u mbyll pas përfundimit të edicionit të vitit 2008. Ekipet që hynin në këtë kompeticion tani kualifikohen direkt në fazat kualifikuese të Ligës së Evropës.

Turnamenti u themelua në sezonin 1961–62, por më pas u mora UEFA në vitin 1995. Fillimisht, turnamenti mbyllej me një kampion të vetëm, i cili merrte Kupën Intertoto. Duke nisur nga viti 1967, turnamenti mbyllej me një grup fituesish (7 deri në 14 fitues), të cilët gjithashtu merrin erdhe para si shpërblim. Kur UEFA mori përsipër turnamentin, ajo u bë një kualifikuese për Kupën UEFA, me 2 nga 11 fituesit e Intertotos që siguronin kualifikimin në raundin e dytë kualifikues të Kupës UEFA.

Çdo klub që dëshironte të merrte pjesë duhej të aplikonte. Vetëm klubet e renditur më lartë (në ligat e tyre respektive) në fund të sezonit mund të hynin. Nuk ishte e nevojshme që një klub të renditej poshtë një klubi që e kishte siguruar pjesmarrjen në një nga dy kompedicionet e para të UEFA; nëse një klub që ishte në atë pozicion nuk do të aplikonte, atëherë nuk do të merrte pjesë, me atë vend që do të shkonte te një klub tjetër që do të aplikonte.

## Rezultatet
### Fituesit sipas vitit
#### 2006–2008
Të listuara janë të 11 ekipet që fituan Kupën Intertoto dhe që siguruan kualifikimin për në Kupën UEFA. Fituesit e plotë (e vendosur nga performanca më e mirë në Kupën UEFA) janë shënuar me shkronja **të trasha**.

#### 1995–2005
Fituesi vendosej me një rezultat të përgjithshëm pas një finale me dy ndeshje. Të listuara janë tre ekipe nga çdo vit (dy në vitin 1995) që kanë fituar ndeshjet finale dhe siguruan kualifikimin për në Kupën UEFA.

## Referime
Dhimitër Frangu

**Dhimitër Frangu** (1443 - Trevi, 1525) ka qenë prelat kishtar, bashkëpunëtor i Skënderbeut dhe historian i shekullit XV. Autor i njërës prej dy biografive më të njohura mbi Skënderbeun së bashku me atë të Barletit.

## Biografia 
U lind në qytezën mesjetare të Drishtit nga shekulli i pesëmbëdhjetë, nga e ëma kushëri i Pal Engjëllit. Frangu qe në shërbim të Skënderbeut si sekretar, visartar, skrib, përkthyes dhe luftëtar. Shoqëroi Skënderbeun në udhëtimin e tij në Romë dhe Napoli më 1466-67; duke qenë kështu njohës i madh i jetës dhe bëmave të tij ushtarake.

Pas vdekjes së Kastriotit më 1468, Frangu u zhvendos në Tivar dhe më pas në Venedik ku shkroi në latinisht dhe botoi biografinë e komandantit arbër, botuar në shtypshkronjën e gjermanit Erhard Ratdolf 12 vjet pas vdekjes së komandantit. Vepra u titullua ''Gli illustri e gloriosi gesti e vittoriose imprese fatte contro i Turchi dal Signor Don Georgio Castriotto detto Scanderbeg, principe d' Epiro*, e botuar edhe me titullin *Comentario de le cose de' Turchi, et del S. Georgio Scanderbeg, principe d' Epyrro.*

Deri më 1513 qe *vikar'' i kishës së Shën Gjon Pagëzorit në Briana, duke ia lënë këtë detyrë Palit të Pjetër Engjëllit, djalit të vëllait të Palit të lartpërmendur.

## Referime
Vladislav Ryzhkov

**Vladislav Alekseyevich Ryzhkov** (Rusisht: Владислав Алексеевич Рыжков; lindur më 28 shkurt 1990) është një futbollist profesionist rus i cili luan si mesfushor për klubin bjellorus Vitebsk.

## Karriera me klube
Ai bëri debutimin e tij me ekipin e parë të Spartak Moskës më 31 gusht 2008 në një ndeshje ndaj Spartak Nalchik; ai hyri si zëvëndësues në dy minutat e fundit. Ai luajti si titullar në ndeshjen e rradhës ndaj FC Moskës më 13 shtator, duke shënuar edhe golin e parë si profesionist.

## Karriera ndërkombëtare
Ryzhkov ishte pjesë e Rusisë nën-21 që garoi në kualifikueset e Kampionatit Evropian nën-21 të Futbollit 2011.

## Referime 
## Lidhje të jashtme
*Profili në uebfaqen zyrtare të Premier Ligës Ruse
*Vladislav Ryzhkov te Soccerway
*Profili dhe statistikat te FootballFacts.ru
Mark Bazaiti

**Mark Bazaiti** (Marco Basaiti, 1470-1530) ishte një piktor italian i Rilindjes me prejardhje shqiptare. Aktualisht mungojnë të dhënat e mjaftueshme mbi jetën dhe veprën e tij.      

## Biografia 
Marco Basaiti lindi rreth vitit 1470,  në Venedik   ose në Friuli .  Familja e tij ishte me origjinë shqiptare    Në të dyja rastet, kjo shpjegon shumëllojshmërinë e emrave me të cilët njihet Basaiti, sepse komunitetet greke dhe shqiptare, si dhe komunitetet e tjera të huaja, në pjesën më të madhe qëndronin për vete dhe nuk shfaqen shpesh në të dhënat veneciane.  Një testament i datës 1526 mund të ofrojë prova për familjen e tij, por lidhja midis Basaitit dhe këtij testamenti është e debatueshme.   Për shkak të kësaj mungese dokumentacioni, nuk dihet shumë për jetën e Basaitit, përveç asaj që studiuesit mund të mësojnë rreth artistit përmes artit të tij.  

Ka prova që Basaiti u trajnua me Bartolomeo Vivarini, pasi veprat e hershme të Basaitit mendohet se pasqyrojnë stilin dhe kompozimin e Bartolomeos. Pasi Bartolomeo vdiq në fund të viteve 1490, mendohet se Basaiti filloi të punonte me Alvise Vivarini, nipin e Bartolomeos. Kjo mbështetet nga fakti se kur Alvise vdiq në vitin 1505, Basaitit iu ngarkua të përfundonte veprën e altarit me titull *Shën Ambrozi i Fronësuar me Shenjtorët*, të cilën Alvise e kishte lënë të papërfunduar. Zakonisht vetëm asistentëve kryesorë që punonin në studio do t'u kërkohej të bënin këtë lloj pune, gjë që sugjeron se Basaiti ishte i lidhur ngushtë me Alvisen në këtë kohë. Për më tepër, puna e Basaitit duket se është ndikuar stilistikisht nga të dy Vivarinit, duke nënkuptuar më tej lidhjen midis Basaitit dhe këtyre dy mjeshtrave. 

Basaiti ishte nën ndikimin e një vargu artistësh të mëdhenj që jetuan gjatë kësaj epoke. Për shembull, ai filloi të përfshinte peizazhe më të gjera në sfondet e tij, duke u frymëzuar nga Giovanni Bellini.   Në fakt, disa nga veprat më të vjetra të Bellinit iu atribuan gabimisht Basaitit për një periudhë të gjatë kohore.  Një ndikim tjetër i mundshëm për sfondet më komplekse të Basaitit është puna e piktorëve holandezë. Në mënyrë specifike, është vënë re se pas qëndrimit të Albrecht Dürer në Venecia, stili i Basaitit u zhvendos disi drejt peizazheve më komplekse dhe dramatike me më pak theks në figurat në pikturë. Ky stil mund të shihet në *Vajtimin mbi Krishtin e Vdekur* dhe *Shën Jeronimin në Shkretëtirë* .  Kjo e fundit mendohet të jetë një kopje e një pikture nga Cima da Conegliano e cila paraqet një ndikim tjetër të rëndësishëm artistik në jetën e Marco Basaitit. Për pjesën më të madhe, Basaiti u përqendrua në tema fetare, duke u thelluar rrallë në tema mitologjike ose historike.  

## Veprat 
Aktualisht njihen afërsisht 30 vepra që i atribuohen Basaitit. 

Tabela është renditur sipas datës dhe ato me një gamë datash janë renditur bazuar në datën e tyre më të hershme të vlerësuar. Ato pa data të përcaktuara janë renditur të fundit.

## Shih edhe 
* Humanizmi i Rilindjes
* Pedagogjia humaniste

## Referime
Remove Kebab

**Remove Kebab** (shqip: *Hiqe Qebapin/Hiqni kebapat*) është një video muzikore propagandistike anti-myslimane e nacionalistëve serbë me origjinë nga koha e luftërave jugosllave (1991-1995). Më vonë në internet u krijua një slogan dhe një meme me po të njëjtin emër. 

## Historiku 
Në kulmin e luftërave të viteve '90 që shpërthyen në Jugosllavi, u inçizua një këngë nacionaliste serbe e quajtur *Karaxhiq, Priju Serbëve Tu* e cila u publikua në vitin 1995. Gjatë Luftës së Bosnjës (1992-1995), kënga ishte një himn marshimi për paramilitarët (çetnikë) serbë. 

Në vitin 2006 kënga u postua në internet kurse me kalimin e kohës popullariteti i saj u rrit në mesin e radikalëve të bardhë. U krijuan shumë video dhe imazhe parodike. Gjajiq u dënua me 5 vjet burg në Gjermani për pjesën e tij të fajit në vrasjen e 14 personave gjatë luftës, dhe pas lirimit me dëbim në një shtet tjetër. Gjatë rrugës për në xhaminë ku do të kryente masakrën ndaj besimtarëve myslimanë që po faleshin, sulmuesi lëshoi në veturë këngën "Hiqe kebapin" (Serbia, e fortë).

Këngëtari kryesor i këngës, Zhelko Gërmusha, ka dhënë një intervistë pas masakrës. Në të, ai thotë se "është e tmerrshme se çfarë bëri ai djali në Zelandë të Re, sigurisht që e dënoj atë akt dhe më vjen keq për të gjithë ata njerëz të pafajshëm. Por ai filloi të vriste dhe ai do ta bënte këtë gjë pa marrë parasysh se çfarë kënge do të dëgjonte."

## Referime
Fatime Llugiqi-Ademi

**Fatime Llugiqi-Ademi** (1951-2019) aktore shqiptare. E lindur më 16 shkurt të vitit 1951, ajo ka mbaruar Shkollën e Lartë Pedagogjike, në grupin e artit dramatik në klasën e Faruk Begollit dhe të Bekim Fehmiut. Prej vitit 1973 e deri në pensionim, ishte aktore e përhershme e trupës së Teatrit Kombëtar të Kosovës.
Sex Education (serial)

**Sex Education** është një serial televiziv Britanik i zhanrit komedi-dramë, krijuar nga Laurie Nunn, i cili u shfaq për herë të parë më 11 janar 2019, në Netflix. Në serial luajnë Gillian Anderson, Asa Butterfield, Emma Mackey, Ncuti Gatwa, Connor Swindells, dhe Kedar Williams-Stirling. Në shkurt të vitit 2019, u njoftua se seriali ishte rinovuar për një sezon të dytë.

## Premisë 
Otis Milburn, një adoleshent i turpshëm në shoqëri, është i pavendosur rreth seksit, pavarësisht se mamaja e tij është një terapiste seksi dhe është e hapur ndaj çdo aspekti seksual. Pasi ndihmon pa dashje të fortin e shkollës me shqetësimin seksual të këtij të fundit, Otis krijon një biznes për këshillim seksi bashkë me Maeve — një shoqe klase me besim në vete por e brishtë — për të edukuar shokët e tjerë me problemet e tyre seksuale.

## Episodet 
## Referime
Pedagogjia çlirimtare

**Pedagogjia çlirimtare** është një drejtim dhe lëvizje arsimore, edukative dhe kulturore e cila lidhet me kontributin e pedagogut brazilian Paulo Freire (1921-1997). Sipas këtij drejtimi pedagogjik, arsimi është një proces i ripërtëritjes së gjendjes shoqërore të individit, duke e konsideruar subjektin si një qenie mendimtare dhe kritike, i cili reflekton mbi realitetin në të cilin jeton dhe vepron. Në këtë proces, arsimi çlirimtar është një koncepcion i kundërt me koncepsionin bankar të arsimit, ku ky i fundit e kufizon mundësinë e krijimit të njohurive tona, duke inkurajuar riprodhimin e tyre pa i kuptuar ose analizuar fare ato tema arsimore. Në fushën e drejtimeve dhe lëvizjeve teorike të pedagogjisë, pedagogjia çlirimtare i përket drejtimeve teorike politike. Përfaqësuesit kryesor të këtij drejtimi janë Paulo Freire dhe Heinz-Joachim Heydorn (1916 - 1974). Një kontribut të konsiderueshëm në zhvillimin e këtij drejtimi pedagogjik e ka dhënë edhe dramaturgu brazilian Augusto Boal (1931 - 2009) me të ashtuquajturin *"Teatri i të shtypurve"*.    

## Shih edhe 
* Pedagogjia
* Paulo Freire
* Pedagogjia kritike

## Referime
Übermensch

në 1869]]

**Übermensch** (gjermanisht për "Mbinjeri", "Supermen") është një koncept në filozofinë e Friedrich Nietzsche. Në librin e tij të vitit 1883 Kështu foli Zarathustra (gjermanisht: *Also sprach Zarathustra*), Nietzsche e bën personazhin e tij Zarathustra të parashtrojë konceptin e Übermensch si një qëllim që njerëzimi duhet të vendosi për veten e tij.

## Shiko edhe 
* *Untermensch*

## Referime
Gabriel Bukola

**Gabriel Bukola** (Munxifsi, 26 janar 1854 – Torino, 5 mars 1885) ishte një psikolog dhe psikiatër italian me prejardhje arbëreshe.

## Biografia 
Pas studimeve të shkollës së mesme, ai u regjistrua në kursin e mjekësisë dhe kirurgjisë në Universitetin e Palermos, ku u diplomua në 1879, më pas u transferua në Reggio Emilia për t'u specializuar në psikiatri nën drejtimin e Augusto Tamburini, atëherë drejtor i qendrës mendore lokale. spital në Shën Llazar. Falë disponueshmërisë së Tamburinit si dhe burimeve të ofruara nga spitali mendor (në kuadër të të cilit Tamburini kishte krijuar edhe një laborator psikologjik eksperimental), Buccola u bë i njohur për komunitetin shkencor italian me punimet e tij të para psikologjike.

Pasi fitoi një konkurs asistenti, në 1881 ai u transferua në Institutin Psikiatrik të Torinos, të drejtuar më pas nga Enrico Morselli . Këtu, Buccola ishte ndër të parët psikiatër italianë që ndërmori kërkime në psikologjinë eksperimentale dhe psikologjinë fiziologjike, duke analizuar, në veçanti, kohën e reagimit ndaj stimujve të caktuar si te njerëzit ashtu edhe te kafshët. Rezultatet e arritura, ndër të parat në botën e "kronometrisë mendore", të mbledhura dhe të botuara në veprën e tij më të rëndësishme, *Ligji i kohës në dukuritë e mendimit.* *Ese mbi psikologjinë eksperimentale*, botuar në 1883, i mori ato gjithashtu falë shpikjes së disa makinerive novatore për kohën me të cilat maten kohët e ndryshme të reagimit  .

Në moshë fare të re, në kontakt me eksponentët kryesorë të pozitivizmit italian, drejtoi edhe revistën *Gli Atomi*, një revistë evolucioniste dhe transformuese, e cila mbahet mend edhe si një nga revistat e para italiane me përmbajtje liberalo-socialiste  .

Pasi mori kualifikimin e tij të mësimdhënies në 1883, ai kishte marrë vendimin të transferohej në Mynih, ku kishte kaluar tashmë disa muaj përmirësime dhe kërkime në 1884, pasi nuk kishte marrë thirrjen universitare në Itali, kur filloi papritur një sëmundje e pashërueshme. e çoi atë para kohe drejt vdekjes së tij më 5 mars 1885.

Hulumtimi i tij intensiv, i kryer në vetëm pesë vjet dhe i ndërprerë nga vdekja e tij e parakohshme, ndihmoi në vendosjen e themeleve të psikologjisë fiziologjike dhe psikometrisë .

## Shih edhe 
* Arsimi në Itali

## Lidhje të jashtme 
* 
*Opere di Gabriele Buccola consultabili nell'Archivio di Storia della Psicologia della Sapienza - Università di Roma
* 
* 

## Referime
Kosta Raka

**Kosta Raka** piktor shqiptar, ka lindur më 15 maj të vitit 1953 në Sarandë. Është një artist me krijimtari shumë të gjërë. Kështu, gjatë viteve 1975 – 1990 ka pas marrë pjesë në të gjitha ekspozitat e arteve figurative të hapura në Tiranë me tablo kompozicionale, portrete, peizazhe, grafika, imitacione mozaiku, pllakate etj. Ndërkohë, ka fituar 28 çmime në fushën e grafikës, të karikaturës e të fejtonit politik. Për këto merita është dekoruar me Medaljen “Naim Frashëri” nga ana e ish Presidiumit të Kuvendit Popullor. Që në vitin 1981 është pranuar anëtar i Lidhjes së Shkrimtarëve dhe Artistëve të Shqipërisë.
Turizmi në Japoni

, siç shihet nga Fujiyoshida, Yamanashi]]

Japonia tërhoqi 31.19&nbsp;milion turistë ndërkombëtarë në 2018.   Japonia ka 21 Vende të Trashëgimisë Botërore, duke përfshirë Kalanë Himeji, Monumentet Historike të Kiotos së Lashtëdhe Nara . Tërheqjet e njohura për të huajt përfshijnë Tokion dhe Hiroshima, mali Fuji, vendpushimet e skive si Niseko në Hokkaido, Okinawa, kalërimi në shinkansen dhe shfrytëzimi i rrjetit të hoteleve dhe burimeve të nxehta të Japonisë.

*Raporti i Konkurrencës së Udhëtimit dhe Turizmit* *2017* e renditi Japoninë në vendin e 4-të nga 141 vende në përgjithësi, që ishte më i larti në Azi. Japonia fitoi rezultate relativisht të larta në pothuajse të gjitha aspektet e paraqitura, të tilla si shëndeti dhe higjiena, siguria dhe siguria, burimet kulturore dhe udhëtimet e biznesit. 
## Referime
Dritë në errësirë

Filmi “Dritë në  errësirë”, i kushtohet jetës së Drita  Çomos si simbol i dramës së një brezi të tërë shqiptarësh. Dokumentari përshkruan rrugëtimin e familjes së Drita Çomos, që nis që me pushtetin e prindërve të saj në instancat më të larta e deri në persekutimin e tyre. Ajo ishte vajza e Liri Belishovës e cila u internua në vitin 1961 për shkak të ideve të saj, të cilat ndryshonin nga ato të Enver Hoxhës. Në momentet më tragjike  të ditëve të fundit të jetës në shkurtin e vitit 1981 në spitalin Onkologjik të Tiranës, asaj nuk iu lejua të kishte pranë nënën, ndaj deri në momentin e fundit të vdekjes mbeti e vetme.

## Regjisori dhe ekipi
* Regjia/Director: Namik Ajazi
* Skenari/Screenplay: Petrit Ruka
* Fotografia/DP: Bledar Mandia
* Montazhi/editor: Elidor Markja
* Zëri/Sound: Adrian Hila
* Prodhuar nga/Produced by: MEDIAVISION-Al
* Financuar nga/Financed by: Qendra Kombëtare e Kinematografisë/ANCC

## Referime
100 vjet me himnin e flamurit

Në fokus të këtij dokumentari është krijimi i himnit të flamurit në vitin 1908. Dy djemë sjellin në Shqipëri këngën që bashkoi të gjithë trojat shqiptare deri vitin 1912 kur Ismail Qemali e zyrtarizoi në Vlorë.  

=Regjisori dhe Ekipi= 

{{Infobox
 | title   = Regjisori dhe Ekipi i Filmit
 | header1 = Ekipi i filmit
 |  label2 = Regjia & Skenari        |   data2 = [Petrit Ruka]
 |  label3 = Fotografia    |   data3 = [Erion Muharremi]
 |  label4 = Montazhi   |   data4 = [Blerina Muharremi]
 |  label5 = Mjeshtër zëri   |   data5 = [Aldi Kola]
 |  label6 = Lexoi tekstin |   data6 = [Roland Roshi]
| label7 = në role      | data7 = [Lulzim Zeqa] [Albano Bodgo] [Uarda Sala]
| label8 = Producent  | data8 = [Piro Milkani]
| label9 = Prodhuar nga | data9 = Bunker Film-Al
| label10 = Financuar nga | data10 = Qëndra Kombëtare e Kinematografisë/ANCC

## Referime
Bodrumi (dramë)

Bodrumi është një dramë e realizuar në vitin 2011 me regji të Arian Mustafa. Filmi flet për kohën e fundit të luftës në Kosovë. Ngjarjet zhvillohen në bodrumin e shtëpisë së një polici serb. Agroni është personazhi kryesor, i cili ka si qëllim të largohet nga 
bodrumi dhe të bashkohet me familjen e tij.

## Regjisori dhe ekipi
* Regjia: Arian Mustafa
* Skenari: Arian Mustafa (Bazuar në dramën “Gjakova një luftë ndryshe” nga Haqif Mulliqi/Based on the stage play “Gjakova një luftë ndryshe” by Haqif Mulliqi)
* Fotografia: Latif Hasolli
* Montazhi: Latif Hasolli
* Muzika: Memli Kelmendi
* Skenografia: Arben rr. Shala 
* Në Role: Hazir Haziri, Lulzim Guhelli, Albulena Bardhi
* Producent: Arian Mustafa 
* Financuar nga: H&H, Tri Dritare, CIP Cine Production (Ks) 

## Referime
Flamuri (dokumentar)

Flamuri është një dokumentar i prodhuar në vitin 2012  në kuadrin e 100-Vjetorit të Pavarësisë së Republikës së Shqipërisë. Qëllimi i dokumentarit është rritja e ndjenjës së krenarisë për vendin dhe për flamurin si simbol i bashkimit, i dashurisë, i historisë plot luftëra e ngjarjeve të Kombit Shqiptar. Në dokumentar shfaqen materiale arkivore, dëshmi të ndryshme, intervista me historianë, studiues të fushës dhe koleksionistë flamujsh, të cilët përmes tregimeve të tyre zbulojnë fakte historike dhe opinione aktuale rreth Flamurit kuq e zi.

## Regjisori dhe ekipi
* Regjia: Lorina Pepo
* Skenari: Lorina Pepo
* Fotografia: Edmond Mukaj
* Montazhi: Yllka Gjollesha
* Zëri: Ermal Bardhi 
* Lexoi Tekstin: Alert Çeloaliaj 
* Producent: Ferdinand Sula
* Prodhuar nga: TVSH Satelit (Al)

## Referime
Rri zgjuar

**Rri zgjuar** është një film shqiptar me regji dhe skenar të Blerime Topalli. Fabula e filmit ka në qëndër historinë e dy familje emigrante, njëra nga Kosova dhe tjetra nga Serbia dhe përballjen e tyre të dhunshme kur në Jugosllavi shpërthen konflikti. Ngjarjet zhvillohen në vitin 1999 në Bronx, New York dhe në ankthin e ruatjes së identitetit kombëtar në Amerikën multi-etnike, Miroshi kosovar dhe Gresori Serb, dikur miq të ngushtë, kthehen në armiq të betuar, brenda një lufte nacionaliste. Beteja mes tyre përshkallëzohet në një luftë publike në rrugët e qytetit kur Lili, vajza e Miroshit dhe Kosta, djali i Gregorit, përjetojnë një romancë dhe hartojnë një plan për tu arratisur drejt një jete më të mirë. Kjo luftë do të lidhë fatet e familjeve të tyre, nëpërmjet të njëjtës dhunë, të cilës ishin munduar t’i shpëtonin duke braktisur Jugosllavinë.

## Regjisori dhe ekipi
* Regjia dhe skenari: Blerime Topalli
* Në Role: 
** Timo Flloko
** Ismail Kanate
** Jenn Goodrich
** Matthew Kautz
** Justina Aliaj
** Tracy reiner
* Fotografia: Spencer McDonald
* Montazhi: Agustin Rexach Martin
* Muzika: Camila Arnold
* Zëri: Art Wood
* Skenografia: Rahman Colson
* Producent: Blerime Topalli

## Referime
Në përvjetorin e martesës

Filmi "Në përvjetorin e martesës" flet për dy të moshuar të cilët vendosin të festojnë përvjetorin e 40-të të martesës në restostorantin ku kanë bërë edhe dasmën. Pas përpjekjeve të lodhshme për të gjetur lokalin në rrugët që kanë ndryshuar,  pronari i lejon të futen brenda megjithë problemet që duket se ka me dikë në telefon. Çifti fillon festën e vet modeste derisa problemi në telefon bëhet real dhe ata duhet të fshihen për t’u bërë “dëshmitarë okular”.

## Regjisori dhe ekipi
* Regjia/Director:Artan Malaj
* Skenari/Screenplay:Vladimir Prifti
* Fotografia/DP:Stefan Gajo
* Montazhi/editor:Klaudjo Sheldija
* Muzika/Music:Ilirjan Mihali 
* Zëri/Sound:Gëzim Koni
* Skenografia/Set Design:Erald Bakalli 
* Në Role/Cast: Drita Pelingu, Mërkur Bozgo, Sokol Angjeli, Florian Agalliu
* Producent/Producer:Gëzim Sulaj
* Prodhuar nga/Produced by:Teater Tv Studio-Al, Ged Film Production-Al
* Financuar nga/Financed by:Qendra Kombëtare e Kinematografisë/ANC

## Referime
24 orëshi i një 10,000 lekëshi

**24 orëshi i një 10,000 lekëshi** është një film i prodhuar në vitin 2007 dhe përshtkruan udhëtimin e një kartëmonedhe 10,000  mijë lekëshe e cila kalon dorë me dorë, duke treguar njerëz dhe situata të ndryshme. Filmi zgjat 20 minuta dhe nuk ka personazhe kryesore. Shumë gjëra ndodhin përreth kësaj  kartëmonedhe,  që  nga  çasti  kur jepet  si  dhuratë, e vjen rrotull, e përdorur për blerje, e vjedhur, e dhuruar përsëri, duke na hapur një dritare të jetës në Shqipëri.  

## Regjisori dhe ekipi
* Regjia: Redi Treni
* Skenari: Koloreto Cukali, Redi Treni
* Fotografia: Niko Treni
* Montazhi: Xhoana Thanasi 
* Muzika: Kristi Popa
* Zëri: Gëzim Koni 
*Producent: Niko Treni
* Prodhuar nga: Nilor Film-Al 
* Financuar nga: Qendra Kombëtare e Kinematografisë
* Në Role
** Marjana Kondi
** Aida Bajraktari
** Neritan Liçaj
** Niada Saliasi
** Gent Bejko
** Olsi Abazi
** Fadil Kujofsa

## Referime
Përtej rrugës

Filmi Përtej Rrugës është një film i realizuar nga regjisori Yll Çitaku në vitin 2009. Filmi flet për ndikimin që mund të ketë një gabim i bërë pa u vënë re në jetën tonë.

## Regjisori dhe ekipi
* Regjisori: Yll Çitaku
* Skenari: Yll Çitaku
* Fotografia: Yll Çitaku, Lulzim Bejta
* Montazhi: Yll Çitaku
* Muzika: Armend Xhaferi
* Zëri: Pëllumb Ballata
* Skenografia: Edi Agagjyshi, Alban Muja, Tahar Alemdar
* Kostumet: Ernesta Zhubi, Krenare rugova.
* Rolet: Donat Qosja, Luan Jaha, Gresa Pallaska, Yllka Gashi, Astrit Kabashi, Elina Duni, Shkumbin Istrefi, Adem Mikullovci
* Producent: Arian Rexhepi, Yll Çitaku 
* Prodhuar nga: Koperativa-Ks 
* Financuar nga: Qendra Kinematografike Kosovë/KCC, KosovaFilmi 

## Referime
Si qeni n'rrush

Në fokus të këtij filmi janë 3 miq nga Kosova të cilët zhvendosen nga qyteti në fshat për shkak të luftës në vitin 1999. Sipas ligjit, ata duhet të zgjedhin njërin prej tyre i cili duhet të vdesi.

## Regjisori dhe ekipi
* Regjia: Driton Hajredini, Yll Çitaku
* Skenari: Driton Hajredini
* Fotografia: Yll Çitaku, Lulzim Bejta
* Montazhi: Arian Rexhepi
* Muzika: Ilir Bajri 
* Zëri: Pëllumb Ballata 
* Skenografia: Trim Musliu 
* Në Role: Osman Azemi, Mensur Safqiu, Vedat Bajrami, Valina Muçolli, Lulzim Bejta, Petrit Nimani, Dren Maliqi, Renato Laçi
* Producent: Driton Hajredini, Shkumbin Istrefi, Mentor Shala
* Prodhuar nga: Puntoria Kreative Isstra-Ks
Financuar nga: Qendra Kinematografike Kosovë/KCC, Kunststiftung NrW, Kulturkontakt Austria

## Referime
Dita e fundit e Loro Shestanit

Dita e fundit e Loro Shestanit është një dramë me regji të Sokol Keraj i realizuar në vitin 2011. Loro Shestani është personazhi kryesor i filmit, i cili jeton vetëm pasi gruaja e tij ka vdekur, ndërsa vajza është larguar në Itali. Kjo ndikoi që ai të dorëzohej pasi jeta i dukej e pakuptimtë.

## Regjisori dhe ekipi
* Regjia: Sokol Keraj
* Skenari: Sokol Keraj
* Fotografia: Peter Velciov
* Montazhi: Etienne Boussac
* Muzika: Ruzhdi Keraj
* Zëri: Marius Stănescu 
* Në Role: 
** Bislim Muçaj
** Hysnije Muçaj 
** Alviamo Dodaj
* Producent: Mevlan Shanaj, Sokol Keraj, Peter Velciov, Etienne Boussac, Jelio Jelev
* Prodhuar nga: Zig-Zag Film-Al, Peter Film-rum, Jelfilm-Bul
* Financuar nga: Qendra Kombëtare e Kinematografisë/ANCC

## Referime
Sekreti i Akiut

Sekreti i Akiut është një film dokumentar i realizuar në vitin 2012. Qëllimi  është  të  zbulohet sekreti i magjisë  në  restorantin e famshëm vienez SOLE, në pronësi të një   
shqiptari nga Maqedonia. Për këtë është zgjedhur pikërisht dita kur hapet sezoni i Vjeshtës në Operan e Vienës. Atë ditë gazetat shkruajnë se artistët do të darkojnë në SOLE, mes tyre edhe Placido Domingo. Kamera ka fiksuar 24-orëshin e kësaj ditë-nate të bukur por edhe të tensionuar, si edhe retrospektivën nga jeta e Aki Nuredinit në Maqedoni. 

## Regjisori dhe ekipi
* Regjia: Merita Çoçoli
* Skenari: Merita Çoçoli
* Fotografia: Besim Sejdiu
* Montazhi: Branko Bllazhevski, Edip Salih 
* Prodhuar nga: Televizioni i Maqedonisë/MTV

## Referime
OK (film)

Filmi "OK" trajton problemin e trafikimit të qënieve njerëzore. Dy vajza, viktima të trafikimit të qënieve  njerëzore, janë të mbyllura në një dhomë të errët. Makroja hyn në dhomë dhe merr vajzat një nga një për t’i shërbyer klientëve. Kur njëra mbetet vetëm, na flet për veten e saj.

## Regjisori dhe ekipi
* Regjia: Blerta Zeqiri
* Skenari: Blerta Zeqiri
* Fotografia: Keka Kreshnik Berisha, Kushtrim Kadriu
* Montazhi: Keka Kreshnik Berisha
* Zëri: Pëllumb Ballata
* Skenografia: Blerta Zeqiri
* Në Role: Adriana Matoshi, Arta Dobroshi, Ylber Mehmeti
* Producent: Keka Kreshnik Berisha 
* Prodhuar nga: n’Art Production-Ks,Concordia Pictures-Ks

## Referime
Refren për Kosovën

**Refren për Kosovën** është një film shqiptar me regji të Dhimitër Ismailaj dhe në qendër të historisë janë Fatmira, një vajzë 7-vjeçare në Kosovën e pas-luftës dhe Znj. UN, një gjykatëse e Kombeve të Bashkuara, me detyrë ndërtimin e sistemit të drejtësisë së Kosovës. Fatmira, me një besim tipik fëminor në përrallat shqiptare, e bindur se mund ta takojë nënën e saj të vdekur, që vazhdon të jetojë si një Zanë, në male dhe e Znj. UN vajza 7-vjeçare e të cilës lëngon në shtratin e vdekjes, janë të dy karakteret që motivohen nga e njëjta nevojë njerëzore, ajo e dashurisë për njeriun më të afërt. 

Përplasja e pashmagshme e këtyre dy karaktereve, 7-vjeçarja e pafajshme dhe gjykatësja perëndimore me ndërgjegje por e dëshpëruar, krijon një konflikt të paevitueshëm moral, me pasoja të tmerrshme për Fatmirën.

## Regjisori dhe ekipi 
* Regjia dhe skenari: Dhimitër Ismailaj
* Fotografia: Ben Wolf
* Montazhi: Laura Weinberg
* Muzika: John Califra
* Zëri: Gëzim Rama
* Skenografia: Zeni Ballazhi
* Në Role: 
** Kaona Sylejmani
** Arijeta Ajeti
** Blerta Syla
** Mentor Zymberaj
** Adriana Morina
** Bislim Muçaj
** Bashkim Nexhipi
** Ramadan Malaj
* Producent: 
** Dhimitër Ismailaj
** Mentor Zymberaj
* Prodhuar nga: 
** Dyrrachium-USA
** AKT Production-Ks

## Referime
Shkallët

Shkallët është një film komedi i realizuar në vitin 2008 me regji të Ilir Harxhi. 

## Regjisori dhe ekipi
* Regjia:  Ilir Harxhi
* Skenari: Artan Minarolli
* Fotografia: Klaus Betzl
* Montazhi: Valon Jakupaj
* Muzika: Miron Kotani
* Zëri: Andreas Weiser
* Skenografia: Emir Turkeshi
* Në Role:
**Margarita Xhepa
** Gentian Zenelaj
** Agnesa Vuthaj
** Genc Fuga
** Ledio Lako
** Naun Shundi 
* Producent: Ilir Harxhi
* Prodhuar nga: IDEA-Al
* Financuar nga: Qendra Kombëtare e Kinematografisë/ANCC

## Referime
Pedagogjia komparative

**Pedagogjia komparative** është një disiplinë shkencore  e pedagogjisë e cila merret me shqyrtimin dhe vlerësimin komparativ të sistemeve të ndryshme arsimore, në vende të ndryshme të botës. Kjo disiplinë mbështetet në metodën dhe qasjen komparative ose krahasuese. Objekt studimi i pedagogjisë komparative është analiza komparative (krahasimtare) e sistemeve arsimore, edukative dhe të mësimdhënies, studimet komparative të efekteve të metodave, formave, teknikave të ndryshme mësimore, arsimore dhe edukative. Fillet e saj lidhen me kontributin e pedagogut francez Marc-Antoine Julien de Paris (1775 - 1848).   

## Shih edhe 
* Pedagogjia
* Krahasimi (Komparacioni)
* Pedagogjia ndërkombëtare

## Lidhje të jashtme 
*World Council of Comparative Education Societies
*Comparative and International Education: A Bibliography (2004) 
*Comparative and International Education Society (CIES) 
*Gottlieb, Esther E. *Are We Postmodern Yet? Historical and Theoretical Explorations in Comparative Education*. In Moon, B. Ben-Peretz, M & Brown S., (eds.)  International Companion to Education, pp.&nbsp;153–175 London & NY: Routledge, 2000.

## Referime
Martirët (film)

Ky filëm dokumentar ka në thelb ngjarjet në vitin 1945, bashkë me vendosjen e sistemit komunist, u instalua edhe dhuna ndaj njerëzve që kishin pikëpamje të kundërta me ata që erdhën në pushtet.Dokumentari “Martirët”, tregon dhunën ekstreme që komunizmi ushtroi mbi ata nacionalistë, të clët kryesisht ishin individë të studiuar nëpër universitetet e Europës. “Martirët” është i pari i këtij zhanri që tregon se si u zhvilluan gjyqet farse ndaj intelektualëve të asaj kohe.
  

## Regjisori dhe ekipi
* Regjia/Director:Saimir Kumbaro
* Skenari/Screenplay:Uran Butka 
* Fotografia/DP:Blendi Mandia
* Montazhi/editor:Egon Musliu
* Zëri/Sound:Ervin Kotorri 
* Lexoi Tekstin/Narrator:Sokol Angjeli, Suela Demiri 
* Producent/Producer:Saimir Kumbaro
* Prodhuar nga/Produced by:S.K. Film-Al
* Financuar nga/Finnanced by:Qendra Kombëtare e Kinematografisë/ANCC

## Referime
Hekurishtja (film)

**Hekurishtja** është një film shqiptar i regjizorit Burim Haliti. Ngjarja e filmit zhvillohet në Kosovën e tanishme dhe ka në qendër të tij një bashkëshort dhe prind që siguron të ardhura për familjen e tij nga  grumbullimi dhe shitja e hekurave apo metaleve të tjera. Si rrjedhojë e gjendjes së rëndë ekonomike shihet një çrregullim në familje, e cila jeton jashtë normales dhe dashurisë për njëri-tjetrin. Protagonisti, së bashku me djalin e tij 12-vjeçar fillon të vjedhë metale të ndryshme, derisa, njëra nga vjedhjet përfundon keq.

## Regjisori dhe ekipi
* Regjia dhe skenari: Burim Haliti
* Fotografia: Artan Korenica
* Montazhi: Burim Haliti
* Muzika: Gane Sava
* Zëri: Adhurim Kida
* Skenografia: Ganimete Haliti
* Në Role: 
** Xhelal Haliti 
** Valina Muçolli
** Arton Krivaqa
** Ahmet Krasniqi
* Producent: Blerim Gjoci
* Prodhuar nga: Prishtina Film-Ks

## Referime 
https://www.imdb.com/title/tt4195804/

https://www.kultplus.com/filmi/hekurishtja-dhe-home-sweet-home-te-shfaqen-ne-festivalin-e-filmit-mesdhetar-ne-gjermani/

http://www.ekonomia-ks.com/?page=1,25,368804

http://www.arkivalajmeve.com/Hekurishtja-merr-dy-cmime-ne-Festivalin-e-kombeve.1046886620/ 

https://en.gasteig.de/events/11-mittelmeer-filmtage-home-sweet-home-vorfilm-hekurishtja-.html,v51627
Beratinus

**Beratinus** është një dokumentar 40' i prodhuar në vitin 2018.  Në qendër të këtij dokumentari historik dhe shkencor është “Kodiku i Purpurt i Beratit”. Sipas studiuesve shqiptarë dhe të huaj, ky dorëshkrim i periudhës së paleokrishtërimit dhe ndoshta më i hershëm, analizohet në tezat e periudhës së hartimit por edhe të shkruesit të saj. Për kulturën shqiptare, ruajtja e “Kodikut të Purpurt të Beratit”, është i një rëndësie dhe domethënie të jashtëzakonshme, pasi i takon periudhës nga shek. 3 deri shek. 10. 

## Regjisori dhe ekipi
* Regjia: Ylli Pepo
* Skenari: Shaban Sinani, Tom Therçaj 
* Fotografia: Anton Grishaj, Bujar Kore
* Montazhi: Gjergji Pano 
* Zëri: Ermal Bardhi 
* Lexoi Tekstin: Genc Ymeraj 
* Producente: Drita Grishaj
* Prodhuar nga: Art Studio Grishaj-Al
* Financuar nga: Qendra Kombëtare e Kinematografisë, MTKrS 

## Referime
Pushtimet Biometrike

Pushtimet Biometrike është një dokumentar i prodhuar në vitin 2011. Kjo flet për kohën kur u konfirmua lajmi i datës së heqjes së regjimit të vizave për Shqipërinë. Kjo shkaktoi një vërshim të popullsisë për të aplikuar për pashaportë të re biometrike.

## Regjisori dhe ekipi
* Regjia: Redi Mazi
* Skenari: Redi Mazi
* Fotografia: Denald Grepcka
* Montazhi: Ardian Shanaj, Yllka Gjollesha
* Zëri: Ermal Bardhi 
* Producent: Ferdinand Sula
* Prodhuar nga: TVSH Satelit/ArT Satellite (Al)

## Referime 
## Referime
Rrug

**Rrug** - dokumentar me regji të Sabir Kanaqi. Ngjarja fillon 20 vite më parë, gjatë fundit të komunizmit në Shqipëri. Në mendjen e Gjonit, rrokullisej ideja dhe plani për arratisje nga Shqipëria, rrugë kjo me shumë mundim dhe rrezik. Pas këtij shtegëtimi të gjatë, Gjoni arrin atje ku mund të merrte frymë lirshëm. Një ditë, Gjoni vendos të kthehet në Shqipëri duke i kthyer shpinën, por jo shpirtin, jetës që kish krijuar atje, për t’u përmbushur me ndjesinë e lirisë, atdheut dhe identitetit të tij.

## Regjisori dhe ekipi
* Regjia dhe skenari: Sabir Kanaqi
* Fotografia: 
** Elvis Dako
** Sabir Kanaqi
* Montazhi: 
** Elton Baxhaku
** Borin Leka 
** Sabir Kanaqi
* Zëri: 
** Sabir Kanaqi
** Elvis Dako
* Producent: Eol Çashku
* Prodhuar nga: Ora-Film Marubi-Al

## Referime
Rojtari i Bjeshkëve

“Rojtari i Bjeshkëve” është historia e luftës së një njeriu për të shpëtuar pyjet e Malit   të Rugovës prej prerjes masive dhe shkatërrimit. 
Dokumentari tregon për fëmijërinë e 
tij dhe më pas në kohën e pas-luftës 
në Kosovë shfaqen problemet që ka 
ai me politikën dhe marrëdhënien e 
tij shpirtërore me malet dhe pyjet, si 
dhe dedikimin që ka ai për mbrojtjen 
e tyre.

## Regjisori dhe ekipi
* Regjia: 
* Skenari: Antoneta Kastrati, Casey Cooper Johnson
* Fotografia: Sevdije Kastrati
* Montazhi: Kaltrina Krasniqi
* Muzika: Dritëro Nikqi
* Producent: Antoneta Kastrati
* Prodhuar nga: Crossing Bridges Productions-Ks
* Financuar nga: Qendra Kinematografike e Kosovës/KCC

## Referime
Ëndrra e Çamërisë

Ëndrra e Çamërisë është një film dokumentar i realizuar në vitin 2010. Dokumentari flet për historinë e Çamërisë, traditën dhe kulturën.

## Regjisori dhe ekipi
* Regjia: Kujtim Gjonaj 
* Skenari: Enver Kushi
* Fotografia: Gavrosh Haxhihyseni
* Montazhi: Esmeralda Sula, Aida Zepishta
* Zëri: Kristaq Janushi
* Producent: Genti Gjonaj
* Prodhuar nga: Bota Shqiptare-Al
* Financuar nga: Qendra Kombëtare e Kinematografisë/ANCC

## Referime
20 vjeç

**20 vjeç** është një dokumentar shqiptari me një kohëzgjatje prej 32 minutash prodhuar në vitin 2011. Ngjarjet në dokumentar ndodhin 20 vjet mbas rënies së regjimit komunist, ku ndjekim një grup të rinjsh nga qyteti i Korçës, në të 20-tat, për të eksploruar pikëpamjen e tyre mbi trazicionin. 

## Regjisori dhe ekipi
* Regjia: Borin Leka
* Skenari: Borin Leka
* Fotografia: Borin Leka, Benet Nelku
* Montazhi: Benet Nelku, Borin Leka
* Muzika: Pancho City
* Producent: Eol Çashku 
* Prodhuar nga: Ora-Film Marubi-Al
* Financuar nga: Friedrich Ebert Stiftung-Ger

## Referime